# Casa-fàbrica Torras i Lleó

La casa-fàbrica Torras i Lleó era un conjunt d'edificis situats als carrers del Carme, 29 i de Jerusalem, 11 del barri del Raval de Barcelona, del qual només es conserva el primer.

## Història
### Fàbrica d'indianes de Jaume i Pau Alabau

El 1786, el prevere Adjutori Prat va demanar permís per a obrir dues portes a la seva casa del carrer del Carme.
El 1794, el fabricant d'indianes Pau Alabau va demanar permís per a reformar una «quadra» de planta baixa al carrer de Jerusalem, que seria ocupada per la raó social Jaume i Pau Alabau, constituïda el 31 de juliol del 1795 amb un capital de 6.000 lliures.
L'octubre del 1802, els germans Alabau van adquirir la finca en emfiteusi, i poc després, el febrer del 1803, van demanar permís per a remuntar un pis a la «quadra», segons el projecte del mestre de cases Pere Paraleda. Segons Thomson, la fàbrica va fer fallida el 1805, i el 1807 van restituir la propietat al senyor emfitèutic.
El 1827, el prevere Ramon Prat i de Roca va establir novament la finca al teixidor de vels manresà Francesc Sala i Amorós. Casat amb Isabel Basany i Corrons, també de Manresa, van ser pares dels fabricants tèxtils Ignasi, Francesc, i Antoni Sala i Basany.

### Fàbrica de naips de Francesc Torras i Lleó

El 1844, Francesc Sala va vendre la finca al fabricant de naips Francesc d'Assís Torras i Lleó per 300 lliures, que tot seguit va fer reedificar la casa del carrer del Carme, segons el projecte de l'arquitecte Ramon Molet. L'obra fou encomanada al paleta Pere Caballé, al fuster Joan Roger, al manyà Francesc Costa, al vidrier i estanyer Pere Marsal, i al pintor Anton Pla, i l'any següent va traslladar-hi la producció: «Carmen, 29. Fábrica de naipes de una hoja, por mayor y menor. Expediciones á todos los puntos del reino y del extranjero. Don Francisco Torras y Lleó.»
El 1859, va demanar permís per a remuntar un segon pis a la «quadra» del carrer de Jerusalem. Casat amb Antònia Puig (†1869), va morir el 1860, i el negoci va continuar sota la raó social Fills de Torras i Lleó, que el 1872 va demanar permís per a instal·lar una nova màquina de vapor en substitució de la ja existent.

### Reconversió en habitatges

El 1917, Francesc Torras i Baseda es va associar amb el fabricant de paper Lluís Guarro i Casas, el litògraf valencià Josep Durà, i Ròmul Gavarró, enginyer d'Igualada, per a crear la societat anònima Fabricantes de Naipes de España (absorbida el 1934 per Naipes Heraclio Fournier), i la producció es va traslladar al carrer d'en Robador, 24-26, quedant a la planta baixa de l'edifici del carrer del Carme el magatzem i el despatx. El 1918, va encarregar a l'arquitecte Agustí Domingo i Verdaguer la reconversió de la «quadra» del carrer de Jerusalem en habitatges, segregant-la de la finca. Aquest hi va remuntar un tercer pis i va obrir una nova porta davant del passatge de la Virreina. Finalment, va ser enderrocat cap al 2012 per a construir-hi una nova promoció d'habitatges.

## Referències

* ↑ «Adjutorio Prat. Prevere. Carme. Casa. Obrir una porta». C.XIV Obreria C-41/1786-84. AHCB, 23-04-1786.
* ↑ «Adjutorio Prat. Prevere. Carme. Casa. Obrir una porta». C.XIV Obreria C-41/1786-99. AHCB, 09-05-1786.
* ↑ «Pau Alavau. Comerciant. Jerusalem. Casa. Fer obertures». C.XIV Obreria C-67/1794-106. AHCB, 08-08-1794.
* ↑ AHPB, notari Armengol Pinyol i Teixidor, 31-7-1795.
* ↑ Grau i Fernández i López, 1974, p. 55.
* ↑ Artigues i Vidal i Mas i Palahí, 2019, p. 278.
* ↑ AHPB, notari Francesc Ferrús, 22-10-1802.
* ↑ «Jaume i Pau Alabau. Comerciants i fabricants d'indianes. Jerusalem i Carme (al costat de la tàpia de l'hort del convent de Jerusalem). Casa. Aixecar un pis». C.XIV Obreria C-90/1803-027. AHCB, 17-02-1803.
* ↑ Artigues i Vidal i Mas i Palahí, 2019, p. 279.
* ↑ AHPB, notari Josep Maria Torrent i Sayrols, 16-11-1807.
* ↑ «Francisco Sala Amorós». geneanet. Fernando Garrido Vicente.
* ↑ Diario de Barcelona, 14-08-1842, p. 3092.
* ↑ AHPB, notari Josep Maria Vilar i Estruch, 21-07-1827.
* ↑ Gaceta de Madrid, 08-01-1907.
* ↑ «Isabel Basany Corrons». geneanet. Fernando Garrido Vicente.
* ↑ «Ignacio Sala Basany». geneanet. Fernando Garrido Vicente.
* ↑ «Francisco Sala Bassany». geneanet. Fernando Garrido Vicente.
* ↑ «Antonio Sala Basany». geneanet. Fernando Garrido Vicente.
* ↑ Guía de forasteros en Barcelona, 2ª parte, 1842, p. 43.
* 1 2 Diario de Barcelona, 10-11-1845, p. 4346.
* ↑ AHPB, notari Francesc Xavier Moreu, manual 1.281/8, f. 219v-22v, 07-08-1844.
* ↑ AMCB, Q127 Foment 132/1844.
* ↑ AHPB, notari Francesc Xavier Moreu, manual 1.281/12, f. 263-265v, 14-09-1848.
* ↑ AHPB, notari Francesc Xavier Moreu, manual 1.281/12, f. 265v-266vm 14-09-1848.
* ↑ Guía general de Barcelona, 1849, p. 394.
* ↑ El Consultor. Nueva guía de Barcelona, 1857, p. 233, 360.
* ↑ Anuario general del comercio, de la industria y de las profesiones; de la magistratura y de la administracion, 1863, p. xxiii, 452, 792, 1090.
* ↑ «Francico Torres y Lleó. Jerusalem 11. Construcció d'un segon pis en un edifici». Q127 Foment 72/1859. AMCB.
* ↑ Diario de Barcelona (edición mañana), 29-10-1869, p. 10841.
* ↑ Diario de Barcelona (edición mañana), 27-03-1860, p. 2948.
* ↑ «Concessió del permís a Fills de Torras i Lleó per a establir una caldera de vapor (de quarta categoria per la fàbrica de naips) en el carrer del Carmen (actualment Carme), número 29». A183 Comissió de Governació C5-22. AMCB, 11-01-1872.
* ↑ «Substitució de la caldera de vapor que els fills de Torres i Lleó tenen instal·lada en el carrer Carmen (Carme) número 29, (per una caldera del sistema Alexander)». A183 Comissió de Governació C5-23. AMCB, 24-07-1872.
* ↑ Sarrà i Sánchez, 2019, p. 13, 302.
* ↑ «Torras y Lleó, Barcelona, Spain, c.1838-1921» (en anglès). The World of Playing Cards. Simon Wintle, 03-07-1996.
* ↑ Guía comercial e industrial de España. Cataluña y Baleares, 1951-1952, p. 57, 1477.
* ↑ Anuario industrial y artístico de España, 1929, p. 606.
* ↑ AMCB, Q127 Foment 1027/1918.

## Vegeu també

* Casa-fàbrica Comas-Calafell
* Ca l'Ymbern
* Can Baulenas
* Casa Pere Torras i Lleó

## Bibliografia

* Artigues i Vidal, Jaume; Mas i Palahí, Francesc. El model de casa fàbrica als inicis de la industrialització. Registre de fàbriques de Ciutat Vella de Barcelona 1738-1807/1808-1856, 2019. ISBN 978-84-9156-216-0.
* Artigues, Jaume; Caballé, Francesc; Tatjer, Mercè. El llegat fabril al nucli antic de Barcelona. Cens de fàbriques i edificis actuals de Ciutat Vella amb activitat industrial entre el segle xviii i principis del XX. Museu d'Història de la Ciutat. Ajuntament de Barcelona, 2013, p. 15.
* Grau i Fernández, Ramon; López, Marina «Empresari i capitalista a la manufactura catalana del segle xviii. Introducció a l'estudi de les fàbriques d'indianes». Recerques: història, economia, cultura, 4, 1974, pàg. 19-57.
* Sarrà, Esther; Sánchez, Paloma. Catàleg de la col·lecció de naips de l'Arxiu Històric de la Ciutat de Barcelona (1529-1988). Arxiu Històric de la Ciutat de Barcelona, 2018.

## Enllaços externs

* «Torras y Lleó, Barcelona, Spain, c.1838-1921» (en anglès). The World of Playing Cards. Simon Wintle, 03-07-1996.